അദനെച് അദ്മസ്സു

ഒരു എത്യോപ്യൻ ചലച്ചിത്ര നിർമ്മാതാവാണ് അദനെച് അദ്മസ്സു  (ജനനം 30 മെയ് 1977). എത്യോപ്യയിലെ എൻ‌ജി‌ഒ പ്രോഗ്രാമുകളുമായി സഹകരിക്കുകയും എത്യോപ്യയിലും ആഫ്രിക്കയിലുടനീളമുള്ള പെൺകുട്ടികളുടെയും സ്ത്രീകളുടെയും കഥകൾ കേന്ദ്രീകരിച്ച് പൊതുജനാരോഗ്യവും മനുഷ്യാവകാശ പ്രശ്‌നങ്ങളും പരിഹരിക്കുകയും ചെയ്യുന്നു.  ജെം ടിവിയിലൂടെ, കമ്മ്യൂണിറ്റികളിലെ ദൈനംദിന ജീവിതത്തെക്കുറിച്ചുള്ള നിരവധി സിനിമകൾ അവർ നിർമ്മിച്ചിട്ടുണ്ട്.
 ജീവചരിത്രം 
 ആദ്യകാല ജീവിതം  
ഒരു ക്രിസ്ത്യൻ കുടുംബത്തിലെ മൂത്ത കുട്ടിയായി അഡിസ് അബാബയിലെ മെർകാറ്റോ കമ്മ്യൂണിറ്റിയിലാണ്  അദനെക് അഡ്മുസ്സു ജനിച്ച് വളർന്നത്. അവരുടെ ബാല്യത്തിൽ തന്നെ അച്ഛൻ കുടുംബം ഉപേക്ഷിച്ചു പോയി. 16 വയസ്സുള്ളപ്പോൾ അവർ സ്കൂൾ വിട്ടു. അമ്മ രോഗിയായിരുന്നപ്പോൾ അവർ തന്റെ സഹോദരങ്ങളെ പരിചരിക്കുകയും പിന്നീട് മെർക്കാറ്റോ തെരുവിൽ ലഘുഭക്ഷണം വിൽക്കുകയും കുടുംബത്തിന് പ്രതിഫലം ലഭിക്കാൻ തുടങ്ങുകയും ചെയ്തു.
 ഫിലിം മേക്കർ 
1997-ൽ എത്യോപ്യയിലെ ആദ്യത്തെ ഫിലിം സ്കൂളുകളിലൊന്നായ ജെം ടിവിയിൽ പരിശീലന പരിപാടിയിൽ ചേർന്നു. ആ പരിപാടി പിന്നാക്ക പശ്ചാത്തലത്തിൽ നിന്നുള്ള കുട്ടികളെ ചലച്ചിത്ര പ്രവർത്തകരാക്കുന്നതിന് പരിശീലിപ്പിച്ചു. അവിടെ വച്ചാണ് അവർ ആദ്യമായി സിനിമാ നിർമ്മാണവുമായി ബന്ധപ്പെട്ടതും സ്വന്തമായി ശബ്ദമുണ്ടാക്കാൻ അവസരം ലഭിച്ചത്. പരിശീലനത്തിനിടയിൽ  അവർക്ക് തുടർ വിദ്യാഭ്യാസത്തിനുള്ള അവസരങ്ങളും ലഭിച്ചു. അവർ മറ്റ് ചില പൂർവ്വ വിദ്യാർത്ഥികളോടൊപ്പം ജെം ടിവിയിൽ താമസിച്ചു.

2002-ൽ, എത്യോപ്യയിലെ പ്രായപൂർത്തിയാകാത്ത വിവാഹത്തിന്റെ പ്രശ്‌നത്തെ അഭിസംബോധന ചെയ്യുന്ന തന്റെ ആദ്യ ഡോക്യുമെന്ററി, വിവാഹത്തിന് നിർബന്ധിതയായ ഒരു പെൺകുട്ടിയുടെ യഥാർത്ഥ കഥ പറയുന്ന സ്‌റ്റോളൻ ചൈൽഡ്‌ഹുഡ് സംവിധാനം ചെയ്തു.  എത്യോപ്യയിലും ലോകമെമ്പാടുമുള്ള ഏതാനും അവാർഡുകൾ ഈ സിനിമ അവർക്ക് നേടിക്കൊടുത്തു. അതിനുശേഷം അവർ സാമൂഹിക നീതിയും സാമൂഹിക ക്ഷേമവുമായി ബന്ധപ്പെട്ട ഡോക്യുമെന്ററികളും സിനിമകളും സംവിധാനം ചെയ്യുകയോ പലപ്പോഴും എൻ‌ജി‌ഒകളുമായോ അന്താരാഷ്ട്ര കാമ്പെയ്‌നുകളുമായോ സഹകരിച്ച് അസിസ്റ്റന്റ് ചെയ്യുകയോ ചെയ്തിട്ടുണ്ട്. അവരുടെ ശ്രദ്ധ എത്യോപ്യയിൽ നിന്ന് മറ്റ് ആഫ്രിക്കൻ രാജ്യങ്ങളിലേക്കും വ്യാപിച്ചു.

2014-ൽ "From Addis To Cannes" എന്ന പരിപാടിയിലൂടെ മറ്റ് നാല് എത്യോപ്യൻ ചലച്ചിത്ര നിർമ്മാതാക്കൾക്കൊപ്പം കൂടുതൽ ചലച്ചിത്ര നിർമ്മാണ വിഭവങ്ങൾ ആക്സസ് ചെയ്യുന്നതിനായി കാൻ ഫിലിം ഫെസ്റ്റിവലിൽ പങ്കെടുക്കാൻ അവരെ തിരഞ്ഞെടുത്തു. ഈ അവസരം ലഭിച്ച എത്യോപ്യയിലെ നിരവധി വനിതാ സംവിധായകരിൽ ആദ്യത്തെയാളായിരുന്നു അവർ.
 അവാർഡുകളും അംഗീകാരവും 
2008-ൽ, അവരുടെ സ്‌റ്റോളൻ ചൈൽഡ്‌ഹുഡ് എന്ന സിനിമ, 2-ആം അഡിസ് ഇന്റർനാഷണൽ ഫിലിം ഫെസ്റ്റിവലിൽ അവകാശങ്ങളും നീതിയും സംബന്ധിച്ച അവാർഡ് നേടി. 2012-ൽ ഈ ചിത്രത്തിന് ജെം ടിവി എന്ന പേരിൽ 24-ാമത് വൺ വേൾഡ് മീഡിയ അവാർഡ് അവർക്ക് ലഭിച്ചു.

2018-ൽ അവരുടെ "കോളിംഗ് ദ സ്റ്റാർസ്" എന്ന ഹ്രസ്വചിത്രം 23-ാമത് സാൻസിബാർ ഇന്റർനാഷണൽ ഫിലിം ഫെസ്റ്റിവലിലെ ഷോർട്ട് ഫിലിമുകളുടെ ഔദ്യോഗിക തിരഞ്ഞെടുപ്പായിരുന്നു.

അവലംബം

വർഗ്ഗം:എത്യോപ്യൻ ചലച്ചിത്ര സംവിധായകർ
വർഗ്ഗം:1977-ൽ ജനിച്ചവർ